Vila Rožle in Sončni park

Medobčinska zveza prijateljev mladine Velenje

[www.vilarozle.si](http://www.vilarozle.si), 03 897 75 40

**POLETJE (JULIJ in AVGUST) V VILI ROŽLE:**

1. **Poletno počitniško varstvo 2021**

MO Velenje v sodelovanju z občinama Šoštanj in Šmartno ob Paki, izvajata Medobčinska zveza prijateljev mladine Velenje in Mladinski center Velenje.

V Vili Rožle (Aškerčeva 21), od 28. 6. do 30. 7. in od 16. 8. do 27. 8. 2021

V Mladinskem centru Velenje (Efenkova 61),  od 2. 8. do 13. 8. 2021

Program poteka od 7. do 16.15 ure.

Počitniške kreativne delavnice, športne aktivnosti, kratki izleti, poletna bralnica, družabne igre … Program počitniškega varstva za otroke iz MO Velenje in občin Šoštanj ter Šmartno ob Paki izvajata MZPM Velenje in Mladinski center Velenje. Namenjen je šolarjem od končanega 1. razreda dalje, do 10 let starosti. Obvezna prijava (razpis na [www.vilarozle.si](http://www.vilarozle.si)). Število mest za posamezen počitniški teden je omejeno.

1. **Lego robotika za otroke in mladostnike**

MZPM Velenje v sodelovanju z Malimi ustvarjalci

**Sreda, 1. 7., od 9. do 11. ure in od 11.30 do 13.30 ure**

Počitniške delavnice Lego robotike za otroke in mladostnike od 6. do 15. leta starosti. Robopionirček, Robolešnik in Robomojster. Obvezne prijave po telefonu 03/897 75 40 ali po elektronski pošti (mzpm.velenje@vilarozle.si). Soprispevek za delavnico znaša 10 EUR na otroka. Število mest je omejeno.

1. **Zdravstveno letovanje otrok in mladostnikov v Pacugu**

Od 14. 7. do 24. 7. 2021

Zdravstveno letovanje otrok iz Šaleške doline, starih od 6. do 15 let,  v Mladinskem letovišči v Pacugu, enem najlepših zalivov na slovenski obali.

1. **Zdravstveno letovanje v Poreču (Špadiči)**

Od 12. 8. do 26. 8. 2021

Zdravstveno letovanje otrok iz Šaleške doline, starih od 6 do 15 let,  v Mladinskem letovišči v Špadičih pri Poreču.

1. **SONČNO MESTO V SONČNEM PARKU** (Otroški dnevni tabori s počitniškim varstvom)

Od 23. 8. do 27. 8. 2021

Počitniško varstvo od 7. do 16.15 ure, program dnevnih taborov od 8. do 14. ure.

Otroški dnevni tabori s počitniškim varstvom

Zadnji poln teden počitnic bo v Sončnem parku in Vili Rožle zaživelo čisto posebno mesto. S pomočjo animatorjev in vzgojiteljev MZPM Velenje, ga bodo soustvarjali osnovnošolci, ki bodo raziskovali in spoznavali naravo, izvajali zanimive poskuse, ustvarjali, hodili na izlete, obiskali Muzej Velenje ... V času taborov se bodo prav visi preizkusili tudi v Lego robotiki.  Na različne načine se bomo poskušali dotakniti Sonca, saj to v dobri družbi greje tudi, če ga prekrivajo oblaki. V Sončno mesto vključujemo tudi osnovnošolce, starejše od 10. let, počitniško varstvo za mlajše pa bo tudi zadnji počitniški teden potekalo od 7. do 16.15ure.

Potrebne predhodne prijave na [www.vilarozle.si](http://www.vilarozle.si), 03 897 75 40

1. **VI. Otroška olimpiada** pod sloganom **»Sodelujem – zmagujem«** v Sončnem parku

**Sobota, 28. avgusta, od 10. ure dalje**

Sončni park – travnik in ploščad pri Vili Rožle

**»Sodelujem – zmagujem« v Sončnem parku**

Tik pred koncem letošnji poletnih počitnic bo v okolici Vile Rožle potekala VI. Otroška olimpiada. MZPM Velenje jo bo tradicionalno pripravila v sodelovanju z Malim športnikom in Športno šolo Gregor Vegan. Pripravili bomo več športnih preizkusov za mlade športnike in športnice. Ko jih bodo uspešno opravili, bodo na vsaki točki dobili žig. Tiste, ki bodo zbrali vse žige, na koncu čaka medalja in nagrada, saj bo na tem vedno zabavnem druženju pomembno sodelovati, zmagovalci pa bodo prav vsi sodelujoči.